Paterna dedica el mes de maig als Frikis i Otakus amb un calendari d'activitats per a joves
02/05/2022

# Paterna dedica el mes de maig als Frikis i Otakus amb un calendari d'activitats per a joves

[![Paterna dedica el mes de maig als Frikis i Otakus amb un calendari d'activitats per a joves](/images/noticias/2022/5/8026/8026_lg.jpg)](/images/noticias/2022/5/8026/8026_lg.jpg)

02.05.2022

*   La Casa de la Joventut celebra el Dia del Còmic i el Dia de l'Orgull Friki amb una gran varietat de tallers perquè els més joves de la ciutat puguen gaudir d'aquestes jornades.
*   Les activitats, que inclouen des d'un Concurs de còmic/manga fins a una Otaku Party, se celebraran de manera gratuïta des de hui i fins a 28 de maig.

L'Ajuntament de Paterna, a través de la Casa de la Joventut, ha organitzat un calendari replet d'activitats frikis i otakus per a aquest mes de maig. Els esdeveniments, que seran gratuïts, se celebraran des del 2 fins al 28 de maig.

En paraules del regidor de Joventut, Roberto Usina _“aquestes activitats tenen com a objectiu, no sols celebrar dies temàtics com el del còmic o de l'orgull friki, sinó que són una nova manera de dinamitzar al sector de població més jove de Paterna”._

Entre les activitats que s'han programat destaquen el Hama Beads gegant, que se celebrarà de dilluns a dijous durant tot el mes de maig o el _Concurs de creació de còmics/mangues originals_ amb regals per a les persones guanyadores i un sorteig entre els participants. Del dia 23 fins al 26 s'exposaran les obres creades per a la seua votació i el dia 27 es revelaran els guanyadors o guanyadores.

També s'impartirà un _Taller de customización de clauers i fundes de mòbil_ el dia 6. Per a tancar el mes, el divendres 27 se celebrarà una Otaku Party amb photocall i altres activitats temàtiques.

Tots els esdeveniments, que estan indicats per a adolescents a partir de 12 anys i tindran lloc a la Casa de la Joventut de Paterna, s'han plantejat amb motiu de les jornades del 7 de maig, Dia del Còmic, i del 25 de maig, Dia de l'Orgull Friki.

Finalment, el regidor Usina ha assenyalat que _“les persones interessades poden inscriure's telefonant al 961 370 103 i donar-se d'alta en el servei WhatsApp informatiu, enviant la paraula ALTA al 647 867 445, per a mantindre's al corrent de totes les novetats de la Casa de la Joventut”._